
Важна информация за възложителите на лабораторни услуги към ЛИК при „ВиК“ ООД гр. Перник

ЛИК при „ВиК“ ООД гр. Перник публикува общите правила за възлагане на лабораторни услуги и правилата и процедурите, които са насочени към нашите клиенти. 

Апелираме към нашите настоящи и потенциални клиенти да се запознаят с публикуваните по-долу документи.

Можете да заявите желаната от Вас услуга в съответния офис на ЛИК, където служител ще Ви съдейства за попълване на заявлението за възлагане на лабораторни услуги. 

Можете да заявите желаната от Вас услуга и на e-mail адрес: lik@vik-pernik.eu.

След подаване на заявлението служител от ЛИК ще се свърже с Вас за уточняване на подробностите и удобното за Вас време за пробовземане и/или приемане на пробите.

Клиентът може да извърши пробовземането самостоятелно, като в този случай ЛИК не носи отговорност за представителността на пробата. Проба, предоставена от клиента се приема само в офис на ЛИК, за който е предназначено изпитването.

Приемът на проби за изпитване на физико-химични показатели се приемат всеки работен ден, от 8:00 до 12:00 ч. и от 12:30 до 14:00 ч., в Офис 1 „Перник“  и Офис 2 „Батановци“

Приемът на проби за изпитване на микробиологични показатели се приемат от  понеделник до сряда, от 8:00 до 12:00 ч. и от 12:30 до 14:00 ч., в Офис 1 „Перник“  

Приемът на проби за изпитване за характеристика „Биохимична потребност от кислород след 5 денонощия (БПК5)“ се извършва от вторник до четвъртък, от 8:00 до 12:00 ч. и от 12:30 до 14:00 ч., в Офис 2 „Батановци“


В случай че се колебаете какви анализи да заявите, служителите на ЛИК ще Ви предоставят необходимата консултация в зависимост от целите на изпитването.


* Офис 1 „Перник” се намира в Пречиствателната станция за питейни води /ПСПВ/  и извършва изпитване и пробовземане на питейни, повърхностни и подземни води.

*Офис 2 „Батановци“ се намира в Пречиствателна станция за отпадни води /ПСОВ/ и извършва изпитване и пробовземане на отпадъчни води.
.

